
detailplaneeringu koostamise algatamine ning 
keskkonnamõju strateegilise hindamise koostamise algatamine 
1. ASJAOLUD JA MENETLEMISE KÄIK 
Detailplaneeringu algatamise ettepaneku on esitanud Fama Invest OÜ, kes vastavalt 11.02.2014 sõlmitud lepingule nr DP 01/2014 „Aleksander Puškini tn 23a maa-ala detailplaneeringu koostamise korraldamise ja finantseerimise kohta“ kohustub tasuma kõik detailplaneeringu koostamisega seotud kulud ning tagama ehitusseaduse § 13 ja detailplaneeringu kohaselt rajatava teedevõrgu, tehnilise infrastruktuuri, avaliku ruumi ja maastiku väljaehitamise kuni ehitusloale märgitud maaüksuseni.
Vastavalt 13.01.2014 esitatud detailplaneeringu algatamise taotlusele kaalutletakse võimalust määrata A. Puškini tn 23a krundile 90% äri- ja 10% elamumaa maakasutuse sihtotstarbeid kuni 20-korruselise hoone koos maa-aluse parkimisalaga ehitamiseks. Algatatav detailplaneering peab sealhulgas lahendama liikluskorralduse (juurdepääsude ja parkimise), maa-ala heakorrastuse ja haljastuse küsimused, määrama tehnovõrkude asukohad. 
Kehtiva Narva linna üldplaneeringu järgi on antud ala maakasutuse sihtotstarbeks üldkasutatavate hoonete maa. Algatatav Aleksander Puškini tn 23a maa-ala detailplaneeringuga tehakse ettepanek muuta Narva linna üldplaneeringut maakasutuse osas üldkasutatavate hoonete maast 90% äri- ja 10% elamumaaks.

Kuna planeeritava A. Puškini tn 23a krundi lähedal asub Fama Kaubanduskeskus ning korterelamud, on A. Puškini tn 23a krundi maakasutuse sihtotstarbe muutmine üldkasutatavate hoonete maast äri- ja elamumaaks vastuvõetav.

Planeeringuala piir ja kontaktala on määratud vastavalt käesolevale otsusele lisatud asukohaskeemile (lisa 1).
Lähtuvalt Narva linna üldplaneeringust tuleb üle 16-korruselise hoonete planeerimisel läbi viia avalik arhitektuurivõistlus. 
Planeerimisseaduse § 1 lõike 5 kohaselt planeeringute elluviimisega kaasneva keskkonnamõju strateegilist hindamist (KSH) korraldatakse keskkonnamõju hindamise ja keskkonnajuhtimissüsteemi seaduses sätestatud juhtudel ja korras. Võimaluse korral ühendatakse KSH menetlus planeeringu koostamise menetlusega.
Vastavalt keskkonnamõju hindamise ja keskkonnajuhtimissüsteemi seaduse (KeHJS) § 33 lõike 2 punktile 2 strateegilise dokumendi elluviimisega tuleb hinnata keskkonnamõju ka siis, kui strateegilises planeerimisdokumendis (antud juhul Narva linna üldplaneeringus) tehakse muudatused. Käesoleva paragrahvi lõikes 2 nimetatud strateegilise planeerimisdokumendi elluviimisega kaasneva KSH vajalikkus otsustatakse, lähtudes: 1) strateegilise planeerimisdokumendi iseloomust ja sisust; 2) strateegilise planeerimisdokumendi elluviimisega kaasnevast keskkonnamõjust ja eeldatavalt mõjutatavast alast; 3) käesoleva paragrahvi lõikes 6 nimetatud asutuse seisukohast. Kui KSH algatatakse käesoleva seaduse § 33 lõikes 2 nimetatud strateegilise planeerimisdokumendi koostamise algatamise korral, lisatakse algatamise otsusele asjakohane põhjendus.

KeHJS § 33 lõike 1 punkti 3 kohaselt KSH korraldatakse strateegilise planeerimisdokumendi koostamise käigus, kui see dokument on detailplaneering, mille alusel kavandatakse käesoleva seaduse § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga, lähtudes käesoleva seaduse § 6 lõigetes 2–4 sätestatust. Vastavalt KeHJS § 6 lõikes 2 sätestatule kui kavandatav tegevus ei kuulu käesoleva paragrahvi lõikes 1 nimetatute hulka, peab otsustaja andma eelhinnangu selle kohta, kas järgmiste valdkondade tegevusel on oluline keskkonnamõju: antud juhul on tegemist käesoleva paragrahvi lõike 2 punktis 22 märgitud muu tegevusega, mis võib kaasa tuua olulise keskkonnamõju.

Algatatav Aleksander Puškini tn 23a maa-ala detailplaneering ei muuda kehtiva üldplaneeringu põhilahendust. Detailplaneeringuga tehakse ettepanek üldplaneeringu muutmiseks A. Puškini tn 23a krundi juhtfunktsiooni osas (100% ühiskondlike ehitiste maast 90% äri- ja 10% elamumaaks). KSH läbiviimine detailplaneeringu koostamisel on vajalik järgmistel põhjustel:

1. Aleksander Puškini tn 23a maa-ala detailplaneeringuga kavandatakse ehitada 20-korruselist hoonet. Kõrghooned linnakeskkonnas mõjutavad oluliselt elukeskkonda: elukeskkond piirkonnas muutub tihedamaks; praeguse elanikkonnal halvenevad valgustingimused, sulguvad kaugvaated korteriakendest ja teised mõjud. Kõrghoone mõju ulatuse täpsemaks määramiseks on loogiline läbi viia KSH.
2. Detailplaneeringus kavandatava hoone rajamise tulemusena suureneb ja Fama põigu ehitamisega suureneb liikluskoormus kesklinna piirkonnas. Planeeringu alale on kavandatud 138 parkimiskohta. Liikluse kasvuga kaasneb kõrge müratase ja õhusaaste, mis avaldavad negatiivset mõju nii planeeringualale, kontaktvööndile kui kogu linnakeskkonnale. Planeeringuga kavandatavad tegevused avaldavad mõju lähipiirkonnas Tallinna mnt 11, 15, 17 ja A. Puškini tn 23, 25 korruselamutes elavatele elanikele.
3. Planeeritava hoone maa-aluse korruse rajamisel võib avalduda negatiivne mõju põhjavee alanduslehtri tekkimisel, mis võib mõjutada kõrvalhoonete püsivust.
4. Planeering ja KSH peab selgitama võimalusi hoonestuse ruumiliseks arenguks ja valida planeeringulahenduse kõikidest võimalikest alternatiividest sobivaima.
Vastavalt KeHJS § 33 lõikele 6 saadeti Keskkonnaametile päring Aleksander Puškini tn 23a maa-ala detailplaneeringu KSH algatamise vajalikkuse kohta. 06.03.2014 kirjaga nr V 6-5/14/4552-2 Keskkonnaameti Viru regioon teatas, et nõustub Narva Linnavalitsuse järeldusega algatada KSH läbiviimist Aleksander Puškini tn 23a maa-ala detailplaneeringule.
Arvestades läbi viidud kaalutlusi ja Keskkonnaameti Viru regiooni seisukoha on otstarbekas algatada Aleksander Puškini tn 23a maa-ala detailplaneeringu KSH.
2. ÕIGUSLIKUD ALUSED 
2.1. Planeerimisseaduse § 9 lõike 12 kohaselt detailplaneeringu koostamisel korraldatakse keskkonnamõju strateegilist hindamist, kui see on nõutud keskkonnamõju hindamise ja keskkonnajuhtimissüsteemi seaduse § 33 lõike 1 punktis 3 sätestatud juhtudel. Sellistel juhtudel peab detailplaneeringu koostamisel arvesse võtma keskkonnamõju strateegilise hindamise tulemusi.
2.2. Planeerimisseaduse § 10 lõike 5 kohaselt detailplaneeringu koostamise algatab ja koostamist korraldab kohalik omavalitsus.
2.3. Keskkonnamõju hindamise ja keskkonnajuhtimissüsteemi seaduse § 33 lõike 1 punkti 3 kohaselt keskkonnamõju strateegilist hindamist korraldatakse strateegilise planeerimisdokumendi koostamise käigus enne strateegilise planeerimisdokumendi kehtestamist õigusaktiga, kui see dokument on detailplaneering, mille alusel kavandatakse käesoleva seaduse § 6 lõikes 1 nimetatud tegevust või kavandatav tegevus on eeldatavalt olulise keskkonnamõjuga, lähtudes käesoleva seaduse § 6 lõigetes 2-4 sätestatust.
2.4. Narva linna põhimääruse punkti 4.4.29 ja Narva linna ehitusmääruse § 5 lõike 8 punkti 3 alusel detailplaneeringu koostamise algatamise otsuse vastuvõtmine on Linnavolikogu pädevuses. 

3. OTSUS
3.1. Algatada A. Puškini tn 23a maa-ala detailplaneeringu koostamine, mille ülesandeks on Narva linnas Kalevi linnaosas Aleksander Puškini tn 23a krundile maakasutuse sihtotstarvete ning ehitusõiguse määramine. Lisaks antakse planeeringuga heakorrastuse, haljastuse, juurdepääsuteede, parkimise ja tehnovõrkudega varustamise põhimõtteline lahendus. Planeeringuala liigikaudne pindala on 0,8 ha.
3.2. Algatada A. Puškini tn 23a maa-ala detailplaneeringu keskkonnamõju strateegilise hindamise koostamine.
4. LÄHTESEISUKOHAD
4.1. Üldandmed

Tellija ja koostamise korraldaja: Narva Linnavalitsuse Arhitektuuri- ja Linnaplaneerimise Amet, Peetri plats 5, 20308 Narva, tel +3723599050;
Huvitatud isik: Fama Invest OÜ (registrikood 11135542), volitatud isik Tarmo Kleimann, Viljandi mnt 13, 50412 Tartu, tel + 3725011363;
Planeerija: OÜ DeCon (registrikood 12064424), Ak. Maslovi tn 1, 20104 Narva, tel +3723566241;
Detailplaneeringu kehtestaja Narva Linnavolikogu, Peetri plats 1, 20308 Narva, tel. +3723599032.

Planeeringuala asukoht: A. Puškini tn 23a, Pähklimäe linnaosa, Narva linn;
Kinnistute A. Puškini tn 23a (51101:004:0126) omanik on Fama Invest OÜ. Planeeringu koostamise ja finantseerimise kord reguleeritakse tellija, huvitatud isiku ja planeerija vahel sõlmitud lepinguga nr DP 01/2014 Aleksander Puškini tn 23a maa-ala detailplaneeringu koostamise korraldamise  ja finantseerimise kohta. 

Kooskõlastatud detailplaneering tuleb esitada Arhitektuuri- ja Linnaplaneerimise Ametile 24 kuu jooksul arvates detailplaneeringu algatamise otsuse jõustumisest. Kui nimetatud tähtaja jooksul ei ole detailplaneeringu koostamisele asutud, siis kaotavad lähteseisukohad kehtivuse. Detailplaneeringu koostamisest huvitatud isiku põhjendatud taotluse alusel võib Linnavalitsus otsustada detailplaneeringu koostamise tähtaja pikendamise. Kirjalik taotlus tuleb esitada Ametile 30 päeva enne käesolevas lõikes sätestatud tähtaja lõppemist.
Kuna A. Puškini tn 23a krundil planeeritava hoone korruselisus on üle 16 korruse, siis kehtiva Narva linna üldplaneeringu punkti 2.2.2.1 alusel tuleb projekteerimise staadiumil läbiviia arhitektuurne konkurss.
4.2. Planeeringu eesmärk: 

· maakasutuse sihtotstarbe määramine;

· ehitusõiguse määramine;
· liikluskorralduse (juurdepääsude ja parkimise), heakorrastuse ja haljastuse lahendamine;
· tehnovõrkude asukohtade määramine.
4.3. Arvestamisele kuuluvad planeeringud ja muud dokumendid:
· Lähteseisukohtade koostamise alused on Planeerimisseadus, Narva linna üldplaneering.

· Detailplaneering vormistatakse Keskkonnaministeeriumi poolt välja antud soovituslike tingmärkide alusel (ET-2 0104-0174). 

· Maakasutuse juhtfunktsioonid vastavalt kehtivale üldplaneeringule (Planeerimisseadus § 8 lg 3 p 3). 

· Lubatud/keelatud ehitise kasutamise otstarbed määratakse vastavalt kehtivale üldplaneeringule. Planeeringu teksti koostamisel juhinduda EV Planeerimisseaduse terminoloogiast. 

· Kuritegevuse riske vähendavad nõuded ja tingimused: lahendada vastavalt Eesti Standardile EVS 809-1:2002.

· Seadusandlusest tulenevad kinnisomandi kitsendused ning nende ulatus.

· Olemasolevad piirkonna vee- ja kanalisatsiooniskeemid, piirkonna tehnovõrkude projektid.
· 23.05.2001 Narva Linnavolikogu otsusega nr 201/32 kehtestatud Tallinna mnt 7-13a detailplaneering.
· 22.05.2009 Narva Linnavolikogu otsusega nr 79 kehtestatud Tallinna mnt 55, 55d, 55e, 55f, 55g ja 57, 57a ning nende lähiala detailplaneering.
4.4. Nõuded koostatavale planeeringule

4.4.1. Tiitellehel esitada planeeringu nimi vastavalt detailplaneeringu algatamisotsusele. Tiitellehel esitada kausta koostamise kuupäev.

4.4.2. Seletuskirja leheküljed peavad olema nummerdatud.
4.4.3. Kõikidele joonistele tuleb peale kanda planeeritava maa-ala piir, kirjanurk ja planeeringu koostaja originaalallkiri ning tingmärkide seletused.

4.4.4. Situatsiooniskeem vormistada formaadis A4 ning vabas mõõtkavas. Skeemile kanda tänavanimed ja orienteerumist lihtsustavate objektide nimetused.
4.4.5. Detailplaneeringu koostamise aluskaardiks võtta olemasolevat situatsiooni tõeselt kajastav digitaalselt mõõdistatud geodeetiline alusplaan, kus on esitatud andmed koostaja kohta (firma nimi, litsentsi ja töö number). Geodeetiline alusplaan peab olema registreeritud Narva Linnavalitsuse Arhitektuuri- ja Linnaplaneerimise Ameti poolt.
4.4.6. Olemasoleva olukorra joonisel esitada aadress, krundipiirid, maakasutuse sihtotstarve, katastriüksuse number, senised kokkulepped maakasutuse kitsendamise kohta ja olemasolev situatsioon planeeritaval alal. 
4.4.7. Planeeringuala kontaktvööndi funktsionaalsete ja linnaehituslikke seoste iseloomustus
4.4.7.1. Kontaktala määratakse vastavalt algatamisotsusele lisatud asukohaskeemile (käesoleva otsuse lisa 1) sobivas mõõtkavas.

4.4.7.2. Anda lähiümbruse olemasolev ja planeeritud liiklusskeem, sealhulgas juurdepääsud planeeritavale alale, sõiduteed, jalakäijate ülekäigurajad, liikumissuunad ja bussipeatused, samuti lähikonna olulisemad objektid.
4.4.7.3. Esitada planeeritava ala funktsionaalsed seosed lähiümbrusega ning tähistada planeeringuala ümbritsevad algatatud ja kehtestatud detailplaneeringud koos vastavate Narva Linnavolikogu otsuste kuupäevade ja numbritega. 
4.4.7.4. Näidata kontaktalas kehtestatud detailplaneeringute põhilahendused ning ka planeeringujärgne üldine põhilahendus. 
4.4.7.5. Võttes arvesse olemasolevat situatsiooni ja piirkonnas kehtivaid planeeringuid, esitada kontaktvööndi kruntide struktuuri, kavandatud hoonestuse tüübi ja mahu ning ehitusjoonte ülevaade ja analüüs. 
4.4.8. Planeeringu põhijoonise iseloomustus
4.4.8.1. Esitada planeeritaval maa-alal olemasolevad ja kavandatavad krundipiirid koos positsioonide numbritega ning vajadusel aadressi ettepanekutega. Esitada maakasutuse bilansi koondtabel. 
4.4.8.2. Näidata olemasolevad säilitatavad, restaureeritavad, renoveeritavad, lammutatavad ja kavandatavad hoonestusalad. Näidata hoonestusalad, kus kavandatakse juurde- ja pealeehitamine. Arvestada naaberhoonete arhitektuuriga.

4.4.8.3. Näidata kohustuslik ehitusjoon. Ehitusala siduda krundi piiridega.
4.4.8.4. Vajadusel näidata piirde asukoht, materjal, tüüp, kõrgus (kuni 1,5 m).
4.4.8.5. Esitada kruntide ehitusõigus eraldi tabelina kruntide kaupa, kus määrata: 

· kruntide lubatud kasutamise sihtotstarbed vastavalt kehtivale üldplaneeringule;

· hoonete ja rajatiste üldfunktsioonid;

· lubatud ehitiste arv krundil;
· lubatud suurim ehitusalune pindala;

· ehitiste lubatud kõrgus räästa ja katuseharja absoluutkõrgusena ning korruselisus. Arvestada naaberkruntide normatiivsete valgustingimuste tagamisega;
· krundi täisehitusprotsent;

· peamised arhitektuurinõuded ehitistele;

· ehitiste vahelised kujad lahendada vastavalt normatiivdokumentidele;

· uusehituse võimalused ja tingimused, nii stilistilised, mahulised kui ka asukohanõuded tulenevalt piirkonna hoonestuse laadist ning eripärast;
· katusekatte ja välisviimistluse lubatud materjalid, nõuded avatäidetele ning muudele hoone osadele ning detailidele;

· katusetüübid ja kalded ja/või nende vahemikud.

4.4.8.6. Esitada tänavate maa-alade ning liiklus- ja parkimiskorralduse lahendus, kus määrata: 

· liikluskorralduse põhimõtted (autoliikluse, ühissõidukite liikluse ja kergliikluse sõidurajad, sõidusuunad ja nende eraldatus), anda teede ristprofiilid;

· juurdepääsud krundile ja hoonetesse;

· tee maa-ala ja selle elementide (sõidutee, jalgrattatee, kergliiklustee, kõnnitee, eraldusriba) kirjeldus ja laiused;

· kruntide planeeritud kasutusotstarvetele ja hoonestusele vastav parkimise ning parkimiskohtade arvu lahendamine lähtudes parkimisnormatiividest võttes aluseks vahevööndi normi, ette näha eraldi parkimiskohad puuetega inimestele;

· tänavate (juurdepääsude) ja tänavatega ristumiste kõrgusarvud;

· vajadusel määrata teekaitsevöönd ja selle ulatus.

4.4.8.7. Anda haljastuse ja heakorrastuse põhimõtted:

· olemasoleva, säilitatava ja likvideeritava kõrg- ja madalhaljastuse iseloomustus ja kogus;

· planeeritava kohustusliku kõrg- ja madalhaljastuse rajamine;

· anda planeeritava ala heakorrastuse lahendus;

· käsitleda jäätmete sorteeritud kogumise vajadust;

· vertikaalplaneerimise põhimõtted (maapinna kõrguse muutmine, sademevete ärajuhtimine).
4.4.8.8. Esitada kitsenduste ja servituutide määramise vajadus ja ulatus, kus esitada ettepanek kinnisomandi kitsenduste ja reaalservituutide seadmiseks (tee- või muud servituudid).
4.4.9. Tehnovõrkude koondplaani iseloomustus
4.4.9.1. Anda olemasolev ja kavandatav krundijaotus.

4.4.9.2. Esitada olemasolev ja kavandatav hoonestus ning haljastus.

4.4.9.3. Näidata olemasolevate ja kavandatavate tehnovõrkude ja -rajatiste asukohad vastavalt võrguvaldajate tehnilistele tingimustele, mille taotleb detailplaneeringu koostaja.

4.4.9.4. Anda tehnovarustuse põhimõtteline lahendus (veevarustus, heitvee ja sademete vee kanalisatsioon, soojavarustus, elektrivarustus, gaasivarustus, välisvalgustus, sidevarustus, drenaaž).

4.4.9.5. Anda lubatud ja keelatud lahendused ehitiste ja rajatiste tehnovarustuse tagamisel, lokaalsete lahenduste lubatavus ja tingimused.

4.4.9.6. Näidata tehnovõrkudele reserveeritavad maa-alad. Tagada nõutavad rõhtvahekaugused hoonetest ja teistest tehnovõrkudest.
4.4.9.7. Ette näha tuleohutuse tagamine (hoonete tulepüsivus ja kujad).

4.4.9.8. Esitada tänavate välisvalgustuse põhimõtted, hüdrantide ja tuletõrje veevõtukohtade paiknemine.

4.4.9.9. Anda vertikaalplaneerimise põhimõtted ning sademetevee ja drenaaži ärajuhtimise lahendus.
4.4.9.10. Esitada tehnovõrkude rajamise vajaduse koondtabel (planeeringu algatamise eelne ja planeeringuga kavandatud tehnovõrkude rajamise vajadus).

4.4.9.11. Määrata tehnovõrkude teenindamiseks vajalikud servituudid.

4.4.10. Detailplaneeringu lahendust illustreeriv(ad) 3D joonis(ed) esitada vabas mõõtkavas eraldi lehtedel. Illustratsioonid peavad olema arusaavad igale inimesele ning näitama kavandatava hoonestuse linnaehituslikke mahtusid ja linnaruumilisi muudatusi.
4.5. Planeeringu eskiisprojekti koosseis
Planeeringu eskiislahendus esitada Narva Linnavalitsuse Arhitektuuri- ja Linnaplaneerimise Ametile läbivaatamiseks ühes eksemplaris järgmises mahus:
4.5.1. Tiitelleht;
4.5.2. Eskiislahenduse seletuskiri (tehnovõrkude põhjaliku kirjelduseta);
4.5.3. Situatsiooniskeem, sobivas mõõtkavas;
4.5.4. Geodeetiline alusplaan, M 1:500;
4.5.5. Olemasolev olukord, M 1:500;
4.5.6. Planeeringuala kontaktvööndi funktsionaalsed ja linnaehituslikud seosed, sobivas mõõtkavas;
4.5.7. Eskiislahenduse põhijoonis krundi ehitusõigusega (krundi sihtotstarve või sihtotstarbed, hoonete suurim lubatud arv krundil, hoonete suurim lubatud ehitusalune pindala, hoonete suurim lubatud kõrgus), liiklusskeemi, parkimise ja haljastuse põhimõtetega, M 1:500;
4.5.8. Detailplaneeringu eskiislahendust illustreeriv(ad) 3D joonis(ed);
4.5.9. Lähteseisukohad, ajalehe väljalõiked planeeringu menetlemisest.
Eskiisilahenduse avaliku arutelu läbiviimise aeg määratakse töö käigus.
4.6. Planeeringu koosseis:

4.6.1. Tiitelleht;
4.6.2. Sisukord;
4.6.3. Seletuskiri;
4.6.4. Situatsiooniskeem, sobivas mõõtkavas;
4.6.5. Geodeetiline alusplaan, M 1:500;
4.6.6. Olemasolev olukord, M 1:500;
4.6.7. Planeeringuala kontaktvööndi funktsionaalsed ja linnaehituslikud seosed, sobivas mõõtkavas;
4.6.8. Planeeringu põhijoonis, M 1:500;
4.6.9. Tehnovõrkude koondplaan, M 1:500;
4.6.10. Detailplaneeringu lahendust illustreeriv(ad) 3D joonis(ed), vabas mõõtkavas; 
4.6.11. Lähtematerjalid (detailplaneeringu algatamise otsus koos lähteseisukohtadega, ajalehe väljalõiked planeeringu menetlemisest, tehnilised tingimused, muu planeeringuga kaasnev dokumentatsioon ja kirjavahetus);
4.6.12. Planeeringu kooskõlastajate kirjad ning kooskõlastuste koondtabel.
Komplekteerida kaustad nii, et oleks selgelt eristatavad detailplaneering ning selle lisad. Detailplaneering koosneb seletuskirjast ja joonistest (Planeerimisseadus § 2 lg 1), kõik ülejäänud dokumendid on planeeringu lisad ning moodustavad eraldi osa kausta lõpus või eraldi kausta.

4.7. Planeeringu esitamine ja kooskõlastamine
4.7.1. Planeering esitatakse Narva Linnavalitsuse Arhitektuuri- ja Linnaplaneerimise Ametile avalikule väljapanekule suunamiseks paberkandjal vähemalt kahes eksemplaris. Lisaks tuleb esitada planeeringu põhijoonis, tehnovõrkude koondplaan ja seletuskiri .pdf failina.

4.7.2. Lõplik detailplaneering koos nõutavate kooskõlastustega esitada Narva Linnavalitsuse Arhitektuuri- ja Linnaplaneerimise Ametile kolmes eksemplaris paberkandjal menetlemiseks ja kolmes eksemplaris elektronkandjal (seletuskiri – .doc, .pdf; joonised – .dgn, .dwg ja .pdf; muud materjalid – .pdf) kehtestamiseks. Vähemalt üks planeeringu eksemplar peab sisaldama originaalkooskõlastusi.
4.7.3. Arhitektuuri- ja Linnaplaneerimise Ametil on õigus täiendavalt nõuda detailplaneeringu makettide, illustreerivate jooniste ja planšettidel jooniste esitamist detailplaneeringu avalikustamiseks.
4.7.4. Detailplaneeringu kehtestamiseks vajalike kooskõlastuste loetelu:
· Päästeamet;
· Narva Linnavalitsuse Arhitektuuri- ja Linnaplaneerimise Amet;
· Narva Linnavalitsuse Arenduse ja Ökonoomika Amet;
· Planeeringualasse jäävate ja seda teenindavate tehnovõrkude valdajad;
· Kaasata detailplaneeringu koostamisse planeeringuala piirinaabrid.

Kooskõlastused võtta vastavatele joonistele. Tekstilises osas (seletuskirjas) esitada kooskõlastuste kokkuvõte, kus näidata, millisel joonisel kooskõlastus asub, kooskõlastava instantsi nimi ja kooskõlastuse kuupäev, kooskõlastuse sisu ja märkused ning kooskõlastaja amet, nimi ja kontaktnumber.

Detailplaneering suunatakse pärast vastuvõtmist avalikule väljapanekule. Juhul, kui avaliku väljapaneku ja arutelu tulemuste alusel tehtud paranduste tõttu muutuvad planeeringu põhilahendused, on vajalik hankida uued kooskõlastused.
5. RAKENDUSSÄTTED

5.1. Narva Linnavalitsuse Arhitektuuri- ja Linnaplaneerimise Ametil avaldada otsus ajalehes, milles Narva linn avaldab ametlikke teateid.
5.2. Narva Linnavalitsuse Arhitektuuri- ja Linnaplaneerimise Ametil teatada keskkonnamõju strateegilise hindamise algatamata jätmise otsusest 14 päeva jooksul otsuse tegemisest arvates väljaandes Ametlikud Teadaanded.
5.3. Otsus jõustub seadusega ettenähtud korras.
5.4. Otsust on võimalik vaidlustada Tartu Halduskohtu Jõhvi kohtumaja 30 päeva jooksul arvates otsuse teatavakstegemisest. 
Tarmo Tammiste
Linnavolikogu esimees
LISA 1
Narva Linnavolikogu _________2014 otsuse nr _____ juurde 

Aleksander Puškini tn 23a maa-ala detailplaneeringu asukohaskeem
Planeeringuala liigikaudne pindala 0,8 ha

———   KONTAKTALA

